А вось Таццяна (Яўгенія Крохіна, якой добра ўдаваліся станы дзіцячай нервовасці, спалоху, мілага хвалявання) — адмаўляецца. У яе руках — кніга. На тым жа полюсе жыццёвых пошукаў — Ленскі (Андрэй Мацюшонак). Анегін (Уладзіслаў Вітушка з яго глыбокім прыгожым тэмбрам) — дзесьці пасярэдзіне: ён і не марыянетка, але і не чалавек, які самастойна стварае сваё жыццё. Ён усяго толькі цень свайго часу.